लोगन आंतरराष्ट्रीय विमानतळ

जनरल एडवर्ड लॉरेन्स लोगन आंतरराष्ट्रीय विमानतळ (IATA: BOS, ICAO: KBOS, FAA LID: BOS) अमेरिकेच्या बॉस्टन शहरात आहे. दरवर्षी सुमारे २ कोटी ६० लाख प्रवासी ये-जा करतात. हा अमेरिकेतील सर्वाधिक वर्दळीच्या २० विमानतळांपैकी एक आहे. एरट्रान एरवेझ, अमेरिकन एरलाइन्स, जेटब्ल्यू एरवेझ आणि यु.एस. एरवेझ या विमानकंपन्याची विमाने येथे प्रामुख्याने प्रवाश्यांची ने-आण करतात. येथून अमेरिकेतील बहुतेक मोठ्या शहरांना तसेच मेक्सिको, कॅनडा, कॅरिबियन, युरोप येथे विमानसेवा उपलब्ध आहे. आंतरराष्ट्रीय प्रवासी मोजता लोगन विमानतळ अमेरिकेतील १२वा मोठा विमानतळ आहे.http://www.bts.gov/publications/pocket_guide_to_transportation/2008/html/table_04_07b.html २००५मध्ये येथून ३९,०२,००० आंतरराष्ट्रीय प्रवाशांनी आवागमन केले.

लोगन विमानतळ २,३८४ एकरमध्ये पसरलेला असून येथे सहा धावपट्ट्या आहेत व १६,००० कर्मचारी येथे काम करतात. या विमानतळामुळे ७ अब्ज अमेरिकन डॉलरची उलाढाल होते.

हा विमानतळ ईस्ट बॉस्टन आणि विन्थ्रोप या उपनगरांत आहे.

सांख्यिकी
सर्वाधिक प्रवासी नेणाऱ्या विमानकंपन्या
+सर्वाधिक प्रवासी नेणाऱ्या विमानकंपन्या (जून २०२०-मे २०२१) क्र विमानकंपनी प्रवासी हिस्सा १ जेटब्लू एरवेझ ३०,७२,००० ३२.९३% २ अमेरिकन एरलाइन्स १८,३८,००० १९.७०% ३ डेल्टा एर लाइन्स १४,२२,००० १५.२४% ४ युनायटेड एरलाइन्स ८,५४,००० ९.१६% ५ साउथवेस्ट एरलाइन्स ६,३७,००० ६.८३% - इतर* १५,०७,००० १६.१५%
* - यात अमेरिकन ईगल, डेल्टा कनेक्शन आणि युनायटेड एक्सप्रेसचा समावेश आहे.

 संदर्भ आणि नोंदी 

वर्ग:बॉस्टन
वर्ग:अमेरिकेतील आंतरराष्ट्रीय विमानतळ